ddrg/super_eurlex huggingface dataset:
Rådets beslutning

af 17. december 2003

om ændring af beslutning 95/408/EF om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr, for så vidt angår gyldighedsperioden

(2003/912/EF)

RÅDET FOR DEN EUROPÆISKE UNION HAR -

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), særlig artikel 9,

under henvisning til forslag fra Kommissionen, og

ud fra følgende betragtninger:

(1) Beslutning 95/408/EF udløber den 31. december 2003.

(2) I Kommissionens forslag til Europa-Parlamentets og Rådets forordning om særlige bestemmelser for tilrettelæggelsen af den officielle kontrol af animalske produkter til konsum(2) ("forordningen om tilrettelæggelse af den officielle kontrol") er der fastsat en ny procedure for opstilling af listen over tredjelandsvirksomheder, som skal erstatte bestemmelserne i beslutning 95/408/EF.

(3) Gyldigheden af beslutning 95/408/EF bør derfor forlænges for at dække perioden mellem beslutningens udløbsdato og ikrafttrædelsen af forordningen om tilrettelæggelse af den officielle kontrol.

(4) Beslutning 95/408/EF bør derfor ændres i overensstemmelse hermed -

VEDTAGET FØLGENDE BESLUTNING:

Artikel 1

I artikel 9 i beslutning 95/408/EF ændres "den 31. december 2003" til "den 31. december 2005".

Artikel 2

Denne beslutning er rettet til medlemsstaterne.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) EFT L 243 af 11.10.1995, s. 17. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT C 262 E af 29.10.2002, s. 449.
Rådets afgørelse

af 15. december 2003

om indgåelse af aftalen i form af brevveksling om foreløbig anvendelse af protokollen om ændring af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side, med hensyn til bestemmelserne om forsøgsfiskeri og programmet for budgetstøtte

(2003/908/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit,

under henvisning til forslag fra Kommissionen, og

ud fra følgende betragtninger:

(1) I overensstemmelse med artikel 14 i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(1) har parterne ført forhandlinger med henblik på at fastlægge ændringer til den fjerde protokol vedrørende betingelserne for det fiskeri, der er fastsat i nævnte aftale.

(2) Som resultat af disse forhandlinger blev der den 18. juni 2003 paraferet en protokol om ændring af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side.

(3) Protokollen indeholder bestemmelser om forsøgsfiskeri, som parterne har aftalt skal gælde fra den 1. juli 2003. Parterne har derfor paraferet en aftale i form af brevveksling om foreløbig anvendelse af disse bestemmelser fra den 1. juli 2003 og af programmet for budgetstøtte til en strukturpolitik for fiskerisektoren i Grønland. Denne aftale i form af brevveksling giver ikke mulighed for foreløbig anvendelse af andre bestemmelser i protokollen om ændring af den fjerde protokol. Aftalen i form af brevveksling bør godkendes i afventning af afslutningen af de nødvendige procedurer for indgåelsen af protokollen om ændring af den fjerde protokol -

TRUFFET FØLGENDE AFGØRELSE:

Artikel 1

Aftalen i form af brevveksling om foreløbig anvendelse af protokollen om ændring af protokollen om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side, for perioden 1. januar 2004 til 31. december 2006 med hensyn til bestemmelserne om forsøgsfiskeri og programmet for budgetstøtte til en strukturpolitik for fiskerisektoren i Grønland godkendes herved på Fællesskabets vegne.

Teksten til aftalen i form af brevveksling og til protokollen om ændring af den fjerde protokol er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 15. december 2003.

På Rådets vegne

A. Marzano

Formand

(1) EFT L 29 af 1.2.1985, s. 9.
Rådets afgørelse

af 17. november 2003

om indgåelse af aftalen om anvendelsen af visse fællesskabsretsakter på Fyrstendømmet Monacos område

(2003/885/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne forhandlet en aftale om anvendelsen af visse fællesskabsretsakter på Fyrstendømmet Monacos område.

(2) Det blandede udvalg, der nedsættes i henhold til aftalen, tillægges visse gennemførelsesopgaver, og navnlig har det beføjelse til at ændre visse aspekter af bilagene til aftalen.

(3) Der bør fastlægges passende interne procedurer for at sikre, at aftalen fungerer korrekt, og det er nødvendigt at give Kommissionen beføjelse til at godkende visse ændringer til aftalen og træffe visse afgørelser til dens gennemførelse.

(4) Aftalen bør godkendes -

TRUFFET FØLGENDE AFGØRELSE:

Artikel 1

På Det Europæiske Fællesskabs vegne godkendes herved aftalen mellem Det Europæiske Fællesskab og Fyrstendømmet Monaco om anvendelsen af visse fællesskabsretsakter på Fyrstendømmet Monacos område.

Teksten til aftalen er vedføjet denne afgørelse.

Artikel 2

Formanden for Rådet bemyndiges herved til at udpege den person, der er beføjet til på Fællesskabets vegne og med bindende virkning for dette at undertegne den i artikel 1 nævnte aftale. Formanden for Rådet eller den person, han har udpeget, underretter Monaco om den i aftalens artikel 6, stk. 1, omhandlede afslutning af procedurer.

Artikel 3

1. Fællesskabet repræsenteres af Kommissionen i det blandede udvalg, som nedsættes i henhold til aftalens artikel 3.

2. På forslag af Kommissionen fastlægger Rådet Fællesskabets holdning ved hjælp af samme afstemningsregel som den, der gælder for vedtagelsen af den pågældende fællesskabsretsakt.

3. Som undtagelse til stk. 2 vedtager Kommissionen Fællesskabets holdning til afgørelser om tilføjelse af fællesskabsretsakter i bilaget til aftalen, når de pågældende retsakter ændrer retsakter, der allerede er indeholdt deri.

Udfærdiget i Bruxelles, den 17. november 2003.

På Rådets vegne

F. Frattini

Formand
Rådets afgørelse

af 17. december 2003

om undertegnelse og midlertidig anvendelse af de bilaterale aftaler mellem Det Europæiske Fællesskab og visse tredjelande (Aserbajdsjan, Kasakhstan, Tadsjikistan og Turkmenistan) om handel med tekstilvarer

(2003/901/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne forhandlet om bilaterale aftaler om forlængelse af eksisterende bilaterale aftaler med visse tredjelande (Aserbajdsjan, Kasakhstan, Tadsjikistan og Turkmenistan) om handel med tekstilvarer.

(2) Aftalerne bør undertegnes på Fællesskabets vegne under forudsætning af indgåelse på et senere tidspunkt.

(3) Det er hensigtsmæssigt at anvende disse aftaler midlertidigt fra den 1. januar 2004, indtil de relevante procedurer for dens formelle indgåelse er gennemført, under forudsætning af gensidighed -

TRUFFET FØLGENDE AFGØRELSE:

Artikel 1

Formanden for Rådet bemyndiges til at udpege de personer, der et beføjet til at undertegne aftalerne mellem Det Europæiske Fællesskab og visse tredjelande (Aserbajdsjan, Kasakhstan, Tadsjikistan og Turkmenistan) om handel med tekstilvarer på Det Europæiske Fællesskabs vegne under forudsætning af aftalernes indgåelse på et senere tidspunkt.

Artikel 2

De i artikel 1 omhandlede aftaler anvendes midlertidigt under forudsætning af gensidighed fra den 1. januar 2004 i afventning af gennemførelsen af procedurerne for deres indgåelse.

Teksten til aftalerne er knyttet til denne afgørelse.

Udfærdiget i Bruxelles, den 17. december 2003.

På Rådets vegne

G. Alemanno

Formand
Kommissionens beslutning

af 23. maj 2003

om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet, for så vidt angår USA

(meddelt under nummer K(2003) 1643)

(EØS-relevant tekst)

(2003/391/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt indførsel heraf fra tredjelande(1), senest ændret ved Rådets forordning (EF) nr. 806/2003(2), særlig artikel 8, og

ud fra følgende betragtninger:

(1) I Kommissionens beslutning 92/452/EØF(3), senest ændret ved beslutning 2003/151/EF(4), fastsættes det, at medlemsstaterne kun kan indføre embryoner fra tredjelande, hvis de er indsamlet, behandlet og opbevaret af et embryonindsamlingsteam, som er opført på listen i den nævnte beslutning. USA har anmodet om, at listen ændres, for så vidt angår registreringerne for dette land.

(2) USA har givet garanti for, at bestemmelserne i direktiv 89/556/EØF overholdes, og veterinærmyndighederne i dette land har officielt godkendt de berørte indsamlingsteam til udførsel til EF.

(3) Beslutning 92/452/EØF bør derfor ændres.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilaget til beslutning 92/452/EØF foretages følgende ændringer:

1) Følgende linje vedrørende amerikanske team slettes:

">TABELPOSITION>"

2) Følgende linje vedrørende amerikanske team tilføjes:

">TABELPOSITION>"

Artikel 2

Denne beslutning anvendes fra den 6. juni 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 23. maj 2003.

På Kommissionens vegne

David Byrne

Medlem af Kommissionen

(1) EFT L 302 af 19.10.1989, s. 1.

(2) EUT L 122 af 16.5.2003, s. 1.

(3) EFT L 250 af 29.8.1992, s. 40.

(4) EUT L 59 af 4.3.2003, s. 26.
Kommissionens beslutning

af 5. februar 2003

om ændring af Rådets direktiv 95/70/EF om minimumsfællesskabsforanstaltninger til bekæmpelse af visse sygdomme hos toskallede bløddyr

(meddelt under nummer K(2003) 432)

(EØS-relevant tekst)

(2003/83/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(1), ændret ved Kommissionens beslutning 2001/293/EF(2), særlig artikel 9, stk. 2, og

ud fra følgende betragtninger:

(1) I direktiv 95/70/EF er der opført en række alvorlige bløddyrsygdomme, som de i direktivet fastsatte bestemmelser om overvågning og sygdomsbekæmpelse gælder for.

(2) For at tage hensyn til udviklingen i sygdomssituationen i EU og tredjelande og til den videnskabelige viden og de praktiske erfaringer, der er opnået i de senere år, bør listen over bløddyrsygdomme, patogener og følsomme arter i bilag D til direktiv 95/70/EF ajourføres.

(3) Man bør være særligt opmærksomme på sygdomme, der kan medføre alvorlige skader på bløddyrbestandene, hvis de føres ind i og spredes inden for EU, som f.eks. dem, der skal indberettes til Det Internationale Epizootikontor (IOE) og er sjældne og eksotiske i EU.

(4) De arter, der anføres som modtagelige arter for de pågældende sygdomme og patogener, bør i det mindste være dem, som er nævnt i IOE's seneste udgave af International Aquatic Animal Health Code.

(5) Der bør fastsættes en overgangsperiode for gennemførelsen af de nye krav.

(6) Direktiv 95/70/EF bør derfor ændres.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag D til direktiv 95/70/EF affattes som angivet i bilaget til denne beslutning.

Artikel 2

Denne beslutning anvendes fra den 8. april 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. februar 2003.

På Kommissionens vegne

David Byrne

Medlem af Kommissionen

(1) EFT L 332 af 30.12.1995, s. 33.

(2) EFT L 100 af 11.4.2001, s. 30.

BILAG

"BILAG D

>TABELPOSITION>

NB:

Modtagelige arter omfatter også andre arter, der for det pågædende patogen er anført i Det Internationale Epizootikontors seneste udgave af International Aquatic Animal Health Code."
Kommissionens beslutning

af 30. januar 2003

om ændring af beslutning 97/468/EF for så vidt angår optagelse af virksomheder i Estland og Namibia på midlertidige lister over tredjelandsvirksomheder, hvorfra medlemsstaterne tillader import af kød af vildtlevende vildt

(meddelt under nummer K(2003) 333)

(EØS-relevant tekst)

(2003/73/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1 og 4, og

ud fra følgende betragtninger:

(1) Ved Kommissionens beslutning 97/468/EF(3), senest ændret ved beslutning 2002/672/EF(4), blev der opstillet midlertidige lister over tredjelandsvirksomheder, der producerer kød af vildtlevende vildt.

(2) Estland og Namibia har fremsendt lister over virksomheder, der producerer kød af vildtlevende vildt, og som myndighederne bekræfter opfylder EF-bestemmelserne.

(3) Eftersom der endnu ikke er foretaget kontrol på stedet, gælder der dog ikke nedsat kontrolhyppighed for import fra sådanne virksomheder, jf. artikel 2, stk. 4, i beslutning 95/408/EF.

(4) Beslutning 97/468/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 97/468/EF ændres som anført i bilaget til nærværende beslutning.

Artikel 2

Denne beslutning træder i kraft den 4. februar 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. januar 2003.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 199 af 26.7.1997, s. 62.

(4) EFT L 228 af 24.8.2002, s. 26.

BILAG

I bilaget indsættes følgende tekst opstillet alfabetisk efter ISO-kode:

"País: Estonia/Land: Estland/Land: Estland/Χώρα: Εσθονία/Country: Estonia/Pays: Estonie/Paese: Estonia/Land: Estland/País: Estónia/Maa: Viro/Land: Estland

País: Namibia/Land: Namibia/Land: Namibia/Χώρα: Ναμίμπια/Country: Namibia/Pays: Namibie/Paese: Namibia/Land: Namibië/País: Namíbia/Maa: Namibia/Land: Namibia"

(1) Vildtlevende storvildt.

(2) Undtagen kød af vildsvin.

(3) Udelukkende udbenet kød af vildtlevende vildt - ekskl. slagteaffald.

(4) Vildtlevende storvildt (springbuk (Antidorcas marsupialis)).

(5) Undtagen kød af vildsvin.
Kommissionens beslutning

af 3. april 2003

om ændring af beslutning 92/486/EØF om regler for samarbejdet mellem det fælles datacenter for edb-nettet Animo og medlemsstaterne

(meddelt under nummer K(2003) 1104)

(EØS-relevant tekst)

(2003/236/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Europa-Parlamentets og Rådets direktiv 2002/33/EF(2), særlig artikel 20, stk. 3, og

ud fra følgende betragtninger:

(1) I forventning om, at der indføres en ny edb-struktur, herunder især den del, som vedrører Animo-nettet, jf. Kommissionens beslutning 2003/24/EF af 30. december 2002 om udvikling af et integreret veterinærinformationssystem(3), bør Animo-nettets videre drift sikres.

(2) Kommissionens beslutning 92/486/EØF(4), senest ændret ved beslutning 2002/615/EF(5), bør følgelig ændres.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Artikel 2a, stk. 7, første afsnit, i beslutning 92/486/EØF affattes således:"For perioden fra den 1. april 2003 til den 31. marts 2004 sørger de i artikel 1 fastsatte koordinationsmyndigheder for, at de i samme artikel omhandlede kontrakter forlænges med et år."

Artikel 2

Denne beslutning anvendes fra den 1. april 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. april 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 8 af 14.1.2003, s. 44.

(4) EFT L 291 af 7.10.1992, s. 20.

(5) EFT L 196 af 25.7.2002, s. 60.
Kommissionens beslutning

af 10. oktober 2003

om midlertidig undtagelse fra direktiv 82/894/EØF for så vidt angår hyppigheden af anmeldelser af primærudbrud af bovin spongiform encephalopati

(meddelt under nummer K(2003) 3561)

(EØS-relevant tekst)

(2003/724/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), senest ændret ved forordning (EF) nr. 807/2003(2), særlig artikel 5, stk. 2, og

ud fra følgende betragtninger:

(1) I direktiv 82/849/EØF er der fastsat bestemmelser om anmeldelse af udbrud af visse dyresygdomme, herunder bovin spongiform encephalopati (BSE), i Fællesskabet. Ifølge direktivet skal medlemsstaterne inden 24 timer anmelde primærudbrud til såvel Kommissionen som de øvrige medlemsstater. Det er endvidere fastsat i direktiv 82/894/EØF, at sekundærudbrud af BSE skal anmeldes til Kommissionen hver uge.

(2) Ved diverse kommissionsbeslutninger, hvoraf den seneste er Kommissionens beslutning 98/12/EF(3), er medlemsstaterne midlertidigt blevet undtaget fra kravet i direktiv 82/894/EØF om at anmelde primærudbrud af BSE inden 24 timer. I henhold til den midlertidige undtagelse i henhold til beslutning 98/12/EF skal alle BSE-udbrud anmeldes til Kommissionen hver uge.

(3) Der konstateres fortsat udbrud af BSE i Fællesskabet. Erfaringen viser, at den ugentlige indberetning af BSE-udbrud, der kræves for sekundærudbrud, er tilstrækkelig. Der bør derfor fortsat være en midlertidig undtagelse, så medlemsstaterne har tilladelse til at anmelde primærudbrud af BSE til Kommissionen en gang om ugen.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Som undtagelse fra artikel 3, stk. 1, i direktiv 82/894/EØF anmeldes ethvert udbrud af bovin spongiform encephalopati indtil den 31. december 2007 i overensstemmelse med artikel 4 i direktiv 82/894/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. oktober 2003.

På Kommissionens vegne

David Byrne

Medlem af Kommissionen

(1) EFT L 378 af 31.12.1982, s. 58.

(2) EUT L 122 af 16.5.2003, s. 36.

(3) EFT L 4 af 8.1.1998, s. 63.
DA Den Europæiske Unions Tidende L 285/38

KOMMISSIONENS BESLUTNING

af 31. oktober 2003

om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande

(meddelt under nummer K(2003) 3988)

(EØS-relevant tekst)

(2003/779/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 2003/721/EF (2), særlig artikel 10, stk. 2, litra a) og c), og

ud fra følgende betragtninger:

(1) Kommissionens beslutning 94/187/EF af 18. marts 1994 om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande (3) er blevet ændret væsentligt ved flere lejligheder (4). Beslutningen bør af klarheds- og rationaliseringshensyn kodificeres.

(2) Kapitel 2 i bilag I til direktiv 92/118/EØF tillader indførsel fra tredjelande af dyretarme, som har undergået en nærmere fastsat behandling.

(3) Det er nødvendigt at fastsætte dyresundhedsmæssige betingelser og bestemmelser for udstedelse af sundhedscertifikat for at garantere, at den foreskrevne behandling af tarmene har fundet sted.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Medlemsstaterne tillader indførsel af dyretarme fra tredjelande, hvis de er ledsaget af et sundhedscertifikat, som vist i bilag I, bestående af et enkelt ark og udfyldt på mindst et af de officielle sprog i den medlemsstat, der foretager kontrollen ved indførsel.

Artikel 2

Beslutning 94/187/EF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag III.

Artikel 3

Denne beslutning er rettet til medlemsstaterne.

Udfærdiget i Bruxelles, den 31. oktober 2003. På Kommissionens vegne David BYRNE Medlem af Kommissionen

(1) EFT L 62 af 15.3.1993, s. 49.

(2) EUT L 260 af 11.10.2003, s. 21.

(3) EFT L 89 af 6.4.1994, s. 18.

(4) Jf. bilag II.

BILAG I